95/472/EY: Komission päätös, tehty 27 päivänä lokakuuta 1995, yhteisön taloudellisesta tuesta yhteisön Hannoverissa, Saksassa, sijaitsevan klassista sikaruttoa tutkivan vertailulaboratorion toimintaan (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 269 , 11/11/1995 s. 0030 - 0030



KOMISSION PÄÄTÖS, tehty 27 päivänä lokakuuta 1995, yhteisön taloudellisesta tuesta yhteisön Hannoverissa, Saksassa, sijaitsevan klassista sikaruttoa tutkivan vertailulaboratorion toimintaan (Ainoastaan saksankielinen teksti on todistusvoimainen) (ETA:n kannalta merkityksellinen teksti) (95/472/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 28 artiklan, 2 kohdan, sekä katsoo, että yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymissopimuksella, liitteessä VI nimetään Institut für Virologie der Tierärtzlichen Hochschule, Hannover, Saksa, sikaruton vertailulaboratorioksi, kyseisen direktiivin liitteessä VI määritellään kaikki toiminnot ja tehtävät, jotka laboratorion on suoritettava; yhteisön tuen edellytyksenä on oltava, että vertailulaboratorio suoriutuu kyseisistä tehtävistä, olisi määrättävä yhteisön taloudellisen tuen myöntämisestä yhteisön vertailulaboratoriolle, jotta sen olisi mahdollista harjoittaa kyseisessä direktiivissä tarkoitettua toimintaa ja tehtäviä, talousarvioon liittyvistä syistä tuki olisi myönnettävä yhden vuoden pituiseksi ajanjaksoksi, erityisen valvonnan varmistamiseksi on tärkeätä soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (ETY) N:o 2048/88 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää taloudellista tukea yhteisön sikaruttoa tutkivalle vertailulaboratoriolle Institut für Virologie der Tierärtzlichen Hochschule, Hannover, Saksa, sen toiminnan ja tehtävien suorittamiseen. 2 artikla Edellä 1 artiklassa tarkoitetun toiminnan toteutumisen varmistaa Institut für Virologie der Tierärtzlichen Hochschule, Hannover, Saksa. Neuvoston direktiivin 80/217/ETY liitteen VI säännöksiä sovelletaan. 3 artikla Yhteisön taloudelliseksi tueksi vahvistetaan enintään 130 000 ecua 1 päivän lokakuuta 1995 ja 30 päivän syyskuuta 1996 väliseksi ajanjaksoksi. 4 artikla Yhteisön taloudellinen tuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Saksan sitä pyytäessä, - jäljelle jäävä osa sen jälkeen, kun tekniset ja taloudelliset tositteet on esitetty. Tositteiden esittäminen on suoritettava ennen 1 päivää joulukuuta 1996. 5 artikla Neuvoston asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Saksan liittotasavallalle. Tehty Brysselissä 27 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 47, 21.2.1980, s. 11 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1